Vier beseer toe skote by sentrum in WK klap | Maroela Media
(Foto bloot ter illustrasie: Megan Swart/Maroela Media)
Vier mense, onder wie 'n polisiekonstabel, is Dinsdag in 'n skietery by 'n winkelsentrum in Eersterivier in die Wes-Kaap beseer. Twee mans wou glo die poskantoor beroof toe die skietery uitgebreek het.
Twee 21-jarige verdagtes is intussen in hegtenis geneem en sal binnekort in die Bluedowns-landdroshof verskyn.
Joseph Swartbooi, polisiewoordvoerder, sê die polisie is omstreeks 12:45 na die toneel in Strandweg ontbied.
"Luidens die polisieverslag het twee mans die poskantoor binnegedring en geld geëis. Toe polisiebeamptes by die toneel opdaag, het 'n skietery ontstaan.
"Twee mans, onderskeidelik 76 en 40 jaar oud, is raakgeskiet, asook 'n 61-jarige vrou. 'n 30-jarige polisiekonstabel het ook skietwonde opgedoen. Die vier slagoffers is almal na nabygeleë hospitale vir behandeling geneem."
Russel Meiring, woordvoerder vir ER24, sê een van die slagoffers was 'n veiligheidswag wat 'n ernstige skietwond in sy lies opgedoen het. Die ander man en vrou het glo skietwonde aan hul voete opgedoen.
Dit is leeu wêreld…
Het cele al aangemeld?
Uhhmmm- die poskantoor beroof??? Vir wat – die bietjie geld waarmee hulle werk, die pakkies (wonder nogal om wat mee te doen dan) Beslis nie posseels nie… kry mens nog so iets vandag? Vra vir myself!
Hulle loop rond met onwettige vuurwapens, maar ons wat ons wapens wettig gekoop en geregistreer het ly onder hulle verwoestende optredes. Basta daarmee. As jy n vuurwapen lisensie eenkeer uitgeneem het is jy die wettige eienaar. Niks meer hernuwings en sulke snert nie.